42. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 400 της 3/19 Οκτ. 1973 (ΦΕΚ Α΄ 292) Περί του τρόπου τηρήσεως των ατομικών φακέλλων των δικαστικών υπαλλήλων. ΄Εχοντες υπ’ όψιν τας διατάξεις των άρθρ. 87 και 90 του Ν.Δ. 1025/71 «περί Κώδικος καταστάσεως δικαστικών υπαλλήλων» και την υπ’ αριθ. 485/1973 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: ΄Αρθρ.1.-1.Ο ατομικός φάκελλος δικ. υπαλλήλων περιλαμβάνει εν πρωτοτύπω άπαντα τα ατομικώς αφορώντα εις τον υπάλληλον έγγραφα τα αναφερόμενα εις την εν γένει υπηρεσιακήν, οικογενειακήν και περιουσιακήν κατάστασιν τούτου. 2.Πάντα τα έγγραφα ταύτα ταξινομούνται εις υποφακέλλους τοποθετουμένους εις τον ατομικόν φάκελλον υπό τα εξής στοιχεία και τίτλους: Α΄.Τυπικά προσόντα. Β΄.Νομιμοφροσύνη. Γ΄.Οικογενειακή-περιουσιακή κατάστασις. Δ΄.Υπαλληλική σταδιοδρομία. Ε΄.Ηθικαί αμοιβαί-Ποιναί. ΣΤ΄.Εκθέσεις ουσιαστικών προσόντων. Ζ΄.Άδειαι-Νοσηλείαι. Η΄.Διάφορα. (Αντί της σελ. 208,23(β) Σελ. 208,23(γ) Τεύχος 546-Σελ. 15 Γραμματεία των Δικαστηρίων και Εισαγγελιών 6.Β.ε.37-42 3.Τα εν εκάστω υποφακέλλω περιεχόμενα έγγραφα καταχωρίζονται εις ειδικόν έντυπον προσαρτώμενον εις την εσωτερικήν αριστεράν πλευράν του υποφακέλλου. 4.Εις περιπτώσεις καθ’ ας συντρέχει εφαρμογή της παρ. 7 του άρθρ. 100 του Ν.Δ. 1025/71 «περί Κώδικος καταστάσεως δικαστικών υπαλλήλων» τα εν τω υποφακέλλω «Ε» έγγραφα τα σχετικά προς τας διαγραφομένας ποινάς αποσύρονται τοποθετούμενα εις το Γενικόν Αρχείον του Υπουργείου. Αποσύρεται ωσαύτως και το ειδικόν έντυπον του υποφακέλλου τούτου τοποθετούμενον εις το αυτό Αρχείον. Το αποσυρόμενον έντυπον αντικαθίσταται δια νέου εις ο καταχωρίζονται κατά τα εν παρ. 3 του παρόντος άρθρου οριζόμενα τα εναπομένοντα εν τω φακέλλω έγγραφα. ΄Αρθρ.2.-Φάκελλος περιλαμβάνων τα αυτά στοιχεία τηρείται και παρά τη Γραμματεία της υπηρεσίας παρ’ η υπηρετεί ο υπάλληλος καταρτιζόμενος μερίμνη και υπ’ ευθύνη του Προϊσταμένου της Γραμματείας και περιλαμβάνει εν αντιγράφοις άπαντα τα έγγραφα του ατομικού φακέλλου ταξινομούμενα εις υποφακέλλους ως εν τω ατομικώ φακέλλω. Εν περιπτώσει μετακινήσεως, μεταθέσεως ή αποσπάσεως του υπαλλήλου ο φάκελλος ούτος αποστέλλεται εις την νέαν αυτού Υπηρεσιακήν μονάδα. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 